CELEX: 62016TA0851
Language: el
Date: 2018-02-07 00:00:00
Title: Υπόθεση T-851/16: Απόφαση του Γενικού Δικαστηρίου της 7ης Φεβρουαρίου 2018 — Access Info Europe κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Δηλώσεις ΕΕ-Τουρκίας της 8ης και της 18ης Μαρτίου 2016 — Υλοποίηση από την Ευρωπαϊκή Ένωση ή από τα κράτη μέλη των προβλεφθέντων μέτρων — Έγγραφα που έχουν καταρτιστεί ή παραληφθεί από τη νομική υπηρεσία θεσμικού οργάνου — Παροχή νομικών συμβουλών — Αναλύσεις με αντικείμενο τη νομιμότητα των μέτρων που προβλέφθηκαν στο πλαίσιο της υλοποιήσεως της δηλώσεως ΕΕ-Τουρκίας της 8ης Μαρτίου 2016 — Άρνηση προσβάσεως — Άρθρο 4, παράγραφος 1, στοιχείο α', του κανονισμού 1049/2001 — Εξαίρεση σχετική με την προστασία του δημοσίου συμφέροντος όσον αφορά τις διεθνείς σχέσεις — Άρθρο 4, παράγραφος 2, δεύτερη περίπτωση, του κανονισμού 1049/2001 — Εξαίρεση σχετική με την προστασία των ενδίκων διαδικασιών — Εξαίρεση σχετική με την προστασία της παροχής νομικών συμβουλών]

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/38
            
         Απόφαση του Γενικού Δικαστηρίου της 7ης Φεβρουαρίου 2018 — Access Info Europe κατά Επιτροπής
   (Υπόθεση T-851/16) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Δηλώσεις ΕΕ-Τουρκίας της 8ης και της 18ης Μαρτίου 2016 - Υλοποίηση από την Ευρωπαϊκή Ένωση ή από τα κράτη μέλη των προβλεφθέντων μέτρων - Έγγραφα που έχουν καταρτιστεί ή παραληφθεί από τη νομική υπηρεσία θεσμικού οργάνου - Παροχή νομικών συμβουλών - Αναλύσεις με αντικείμενο τη νομιμότητα των μέτρων που προβλέφθηκαν στο πλαίσιο της υλοποιήσεως της δηλώσεως ΕΕ-Τουρκίας της 8ης Μαρτίου 2016 - Άρνηση προσβάσεως - Άρθρο 4, παράγραφος 1, στοιχείο α', του κανονισμού 1049/2001 - Εξαίρεση σχετική με την προστασία του δημοσίου συμφέροντος όσον αφορά τις διεθνείς σχέσεις - Άρθρο 4, παράγραφος 2, δεύτερη περίπτωση, του κανονισμού 1049/2001 - Εξαίρεση σχετική με την προστασία των ενδίκων διαδικασιών - Εξαίρεση σχετική με την προστασία της παροχής νομικών συμβουλών])
   (2018/C 104/49)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Access Info Europe (Μαδρίτη, Ισπανία) (εκπρόσωποι: O. Brouwer, E. Raedts και J. Wolfhagen, δικηγόροι)
   
      Καθής: Ευρωπαϊκή Επιτροπή (εκπρόσωποι: A. Buchet και M. Κωνσταντινίδης)
   
      Αντικείμενο
   
   Προσφυγή βάσει του άρθρου 263 ΣΛΕΕ, με αίτημα την ακύρωση της αποφάσεως C(2016) 6029 τελικό της Επιτροπής, της 19ης Σεπτεμβρίου 2016, με την οποία επιβεβαιώθηκε η άρνηση της Επιτροπής να επιτρέψει την πρόσβαση της προσφεύγουσας σε έγγραφα της νομικής υπηρεσίας του θεσμικού οργάνου που φέρονται να αφορούν τη νομιμότητα των μέτρων που έλαβαν η Ευρωπαϊκή Ένωση και τα κράτη μέλη της για την υλοποίηση των δράσεων που περιγράφονται στη δήλωση των αρχηγών κρατών και κυβερνήσεων της Ένωσης, της 8ης Μαρτίου 2016, η οποία εκδόθηκε κατόπιν της συνόδου με τον Πρωθυπουργό της Τουρκίας στις 7 Μαρτίου 2016.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση C(2016) 6029 τελικό της Ευρωπαϊκής Επιτροπής, της 19ης Σεπτεμβρίου 2016, κατά το μέρος που με αυτή δεν επετράπη η μερική πρόσβαση της Access Info Europe στην πρώτη φράση του τμήματος με τίτλο «Legal framework», το οποίο περιλαμβάνεται στο έγγραφο της Επιτροπής με στοιχεία Ares(2016) 2453347, καθώς και στην πρώτη φράση του σημείου I, στοιχείο α', με τίτλο «EU Legal Framework», το οποίο περιλαμβάνεται στο παράρτημα 1 του εγγράφου της Επιτροπής με στοιχεία Ares(2016) 2453181.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 53 της 20.2.2017.